FIL-PRIM'AWLA TAL-QORTI ĊIVILI IMĦALLEF ONOR. JOSEPH R. LEKA LL.D. ILLUM it-Tnejn, 21 ta' Diċembru, 2015 Joseph FARDELL, Charles Bianchi, Sharon Bianchi, Kendrick Bianchi u Mary Bianchi bħala leġittima rappreżentanta ta' uliedha minuri Nicole u Shawn, aħwa Bianchi vs Michael XUEREB FIORINI f'ismu proprju u għan-nom tas-soċjeta' C.Stivala & Sons Limited Il-Qorti: Rat ir-Rikors Maħluf imressaq fl-15 ta' Frar, 2013, li bih u għar-raġunijiet hemm imsemmija, l-atturi jitolbu li din il-Qorti (a) ssib li huma s-sidien ta' l-arja fuq il-parti tal-bitħa li ġiet imsaqqfa u miżjuda mal-fond bin-numru sbatax (17), Triq Ponsomby, Ir-Rabat (Għawdex); (b) issib li x-xogħlijiet maħsuba illi jsiru mill-imħarrkin jew min minnhom fuq din l-arja skond il-permess li jġib in-numru PA/00899/12 huma abbużivi u jiksru l-liġi; u (ċ) twaqqaf b'mod defenittiv lill-imħarrka li jeżegwixxu dawn ix-xogħlijiet billi jieħdu l- arja tal-ġid tal-atturi. Talbu wkoll l-ispejjeż; 21 ta' Diċembru, 2015 Rat id-digriet tagħha tat-22 ta' Frar, 20131, li bih ordnat in-notifika lill- imħarrkin u tat direttivi lill-atturi dwar it-tressiq tal-provi min-naħa tagħhom; Rat it-Tweġiba Borg Galea mressqa fit-22 ta' Marzu, 2013, li biha l-imħarrkin laqgħu għat-talbiet attriċi billi, preliminarjament, qalu li l-imħarrek Michael Arpa Belli fil-kwalita' personali tiegħu ma għandux relazzjoni ġuridika mal- atturi. Fil-mertu, laqgħu billi ċaħdu t-talbiet fil-fatt u fid-dritt u qalu li l- atturi ma għandhom ebda dritt legali kontra l-kumpannija mħarrka C Stivala & Sons Ltd peress illi fl-imgħoddi ż-żewġ fondi kienu jagħmlu minn post wieħed u għaliex il-kuntratt ta' xiri-u-bejgħ mill-atturi kien jgħid illi l-fond tagħhom huwa sottopost għall- proprjeta' ta' terzi; Rat id-digriet tagħha tal-14 ta' Mejju, 20132, li bih ħatret lill-Avukat Maria Dolores Phillips. bħala Assistent Ġudizzjarju biex tisma' l-provi tal-partijiet; Rat ix-xhieda mressqa mill-partijiet quddiem l-Assistent Ġudizzjarju; Rat id-digriet tagħha tal-15 ta' Lulju, 20143, li biha tat żmien lill-partijiet biex iressqu s-sottomissjonijiet tagħhom bil-miktub; Rat in-Nota ta' Sottomissjonijiet tal-5 ta' Settembru, 20144, imressqa mill- atturi; Rat in-Nota ta' Sottomissjonijiet tal-25 ta' Settembru, 20145, imressqa mill-imħarrkin b'risposta għal dik ta' l-atturi; Semgħet it-trattazzjoni ulterjuri tal-avukati tal-partijiet; Rat l-atti kollha tal-kawża; Rat id-digrieti tagħha li bihom ħalliet il-kawża għas-sentenza; Ikkonsidrat: 1 Pagg 20 – 21 tal-process 2 Pag. 29 tal-process 3 Pag. 107 tal-process 4 Pagg. 108 – 112 tal-process 5 Pagg. 114 – 115 tal-process 21 ta' Diċembru, 2015 Nru. 154/13JRM 3 Illi din hija azzjoni sabiex twaqqaf xogħlijiet ta' żvilupp u b'mod definittiv. L-atturi jridu jżommu lill-imħarrkin milli jagħmlu xogħlijiet, li għalihom ingħataw permess mill-Awtorita' kompetenti, li parti minnhom huma maħsuba li jsiru fuq arja ta' saqaf ta' kamra li tinsab fi ġnien illi l-atturi jgħidu illi hija tagħhom. L-atturi jgħidu illi l-ġnien illi f'biċċa minnu ġie msaqqaf minnhom fis-snin li għaddew ma għandux iservi biex ħaddieħor jibni fuqha; Illi, min-naħa tagħhom, l-imħarrkin jilqgħu fil-mertu billi jgħidu illi meta l- atturi xtraw, il-fond miksub minnhom ġie deskritt li huwa sottopost għal proprjeta' ta' terzi u għaldaqstant l-atturi ma għandhomx dritt li jżommuhom milli jiżviluppaw fi ħwejjiġhom stess. Min-naħa tiegħu, l- imħarrek Michael Arpa Belli qal li l-kawża ma messhiex saret kontrih ukoll għaliex hu ma għandu l-ebda rabta ġuridika mal-atturi jew ma' ħwejjiġhom; Illi mill-fatti li joħorġu mill-atti ta' din il-kawża jirriżulta li fil-21 ta' Lulju, 19876, l-attur Joseph Bianchi xtara fond terran li jġib in-numru sbatax (17), Triq Ponsomby, fil-Gżira. Fil-kuntratt ta' xiri-u-bejgħ, il-fond hu deskritt bħala li huwa sottopost għal proprjeta' ta' terzi7. Il-fond kellu ġnien fuq in-naħa ta' wara, li l-aċċess għalih kien biss mingħand l-atturi8. Jidher li l-attur kellu wkoll ġid ieħor (dar) f'numru ħmistax (15) fl-istess triq, minn liema post ukoll kien jista' jidħol ġol-ġnien tal-post numru sbatax (17)9. Meta Joseph Bianchi kiseb l-imsemmi post kien miżżewweġ. Minn dakinhar martu mietet u l-atturi l-oħrajn huma wliedha jew ulied uliedha; Illi l-post tal-konvenuti jinsab fuq dak mixtri mill-attur Bianchi, wieħed jitla' għalih minn kuridur li jagħti mit-triq u mill-ewwel jitla' għall-ambjenti li jinsabu fl-ewwel sular u għandu biss twieqi li jagħtu għal fuq din il-bitħa10; Illi maż-żmien, l-atturi saqqfu parti minn din il-ġardina biex kabbru l- ispazju tal-post tagħhom u bidlu wkoll in-natura tal-fond minn wieħed residenzjali għal wieħed kummerċjali. Minkejja li fanndu l-post xorta tħalliet bitħa iżgħar fuq in-naħa ta' wara fejn kien hemm il-ġardina11. Dan ix-xogħol l-atturi jistqarru illi sar mingħajr ma nġabu l-permessi meħtieġa 6 – 9 tal-process 7 Ara deskrizzjoni tal-fond fil-kuntratt f'paġ. 8 tal-proċess, kif ukoll fil-formola għall-pubblikazzjoni ta' att ta' trasferiment f'pag. 11 tal-proċess 8 Pag. 43 tal-process 9 Xhieda tiegħu 20.9.13, f'paġġ. 43 – 4 tal-proċess 10 Murija b'numru ta' ritratti mmarkati Dok. 17 – 19 tal-process 11 Xhieda ta' A.I.Ċ. Robert Gharz Eddin 20.9.13, f'paġ. 36 tal-proċess 21 ta' Diċembru, 2015 Nru. 154/13JRM 4 mill-Awtorita' li tħares il-ħruġ tal-permessi. Kien biss fis-sena 201312, li l- atturi applikaw mal-Awtorita' ta' Malta Dwar l-Ambjent u Ippjanar sabiex, fost affarijiet oħra, jirregolariżżaw l-illegalitajiet li kellhom fil-fond. Wara li tkabbar il-post, l-attur ħa ħsieb jiksi s-saqaf bil-membrane u poġġa kumpressur tal-arja kundizzjonata fuq il-parti msaqqfa taħt waħda mit- twieqi tal-post tal-kumpannija mħarrka13 ; Illi fil-pjanti mehmuża mal-applikazzjoni tagħhom, l-illegalita' ġiet murija bil-kulur ikħal14. Il-permess mitlub intlaqa' fit-30 ta' Awwissu, 201315, iżda jinħareġ jekk kemm-il darba l-attur iħallas xi multi li l-awtorita' imponiet fuqu minħabba li kienu saru xogħlijiet mhux sanzjonati16; Illi l-kumpannija imħarrka fis-sena 2011 u 2012 bis-saħħa ta' żewġ kuntratti17, xtrat mingħand l-aħwa Calvagna il-fond numru sittax (16), Triq Ponsomby, fil-Gżira li jiġi fuq dak tal-atturi. Fuq il-kuntratt ta' xiri-u-bejgħ deher l-imħarrek Michael Arpa Belli f'isem il-kumpannija mħarrka. L- imħarrek għandu wkoll il-post ta' ħdejn dak mixtri mill-kumpannija mħarrka (jiġifieri l-fond numru tmintax (18) fuq l-istess triq)18; Illi l-imħarrek Michael Arpa Belli applika mal-Awtorita' ta' Malta Dwar l- Ambjent u Ippjanar fl-201219 għall-ħruġ ta' permess ta' żvilupp sabiex iwaqqa' l-binja eżistenti u jagħmel żvilupp minflokha. L-imħarrek jgħid illi ġie awtoriżżat jagħmel dan permezz ta' riżoluzzjoni maħruġa mill-Bord tal-kumpannija mħarrka20. Fuq il-pjanti annessi mal-applikazzjoni, l- imħarrek Michael Arpa Belli wera l-iżvilupp propost bħala li jsir, parti minnu, fuq l-arja tal-ġnien /bitħa msaqqfa mill-atturi. Il-permess mill-Awtorita' ta' Malta Dwar l-Ambjent u Ippjanar21 nħareġ f'isem l-imħarrek soġġett għal kull dritt li jista' jkollhom terzi22 fuq il-proprjeta tagħhom; Illi meta l-atturi saru jafu bl-iżvilupp maħsub mill-imħarrkin, fit-13 ta' Novembru, 2012, talbu l-ħruġ ta' Mandat ta' Inibizzjoni23 kontrihom maħsub biex jitlob li l-Qorti twaqqafhom milli jagħmlu x-xogħlijiet skond il- permess illi nħarġilhom mill-Awtorita' kompetenti. It-talba tal-atturi 62 – 72 tal-process 13 Ara Dok "E", f'paġ. 17 tal-proċess 14 Dok. 71 u deskrizzjoni ta' x'jirrapprezentaw il-kuluri f'pag. 75 tal-process 15 Dok "RS", f'paġ. 33 tal-proċess 16 Xhieda ta' Oliver Iwueke 20.11.2013, f'paġ. 76 tal-proċess 17 Dokti. "MS" u "MS1" f'paġġ. 88 – 102 tal-process 18 Ara Dok "OM", f'paġ. 60 tal-proċess 19 Dok. 52 – 61 tal-process 20 Kopja ta' din ir-riżoluzzjoni qatt ma ġiet ippreżentata 21 P.A. 899/12 22 Pag. 74 tal-process 23 Nru 1713/2012JPG 21 ta' Diċembru, 2015 Nru. 154/13JRM 5 ntlaqgħet permezz ta' digriet tas-16 ta' Novembru 201224, wara li r- rikorrenti ċedew l-atti tar-rikors fil-konfront tal-imħarrek Michael Arpa Belli. Permezz ta' verbal tas-26 ta' Novembru, 2012, l-atturi ngħataw xahrejn żmien biex jagħżlu li jiftħu l-kawza; Illi fil-15 ta' Frar, 2013, l-atturi fetħu din il-kawża; Illi għal dak li jirrigwarda l-konsiderazzjonjiet ta' xejra legali marbutin mal-kawża, l-atturi jibnu l-każ tagħhom fuq il-kuntratt ta' xiri-u-bejgħ tal- 21 ta' Lulju, 1987 li bih saru sidien tat-terran li miegħu kien jagħmel ġnien li wieħed seta' jidħol għalih biss mill-proprjeta' tagħhom. L- imħarrkin min-naħa tagħhom jilqgħu għat-talbiet attriċi billi jistrieħu wkoll fuq l-istess kuntratt ta' xiri-u-bejgħ ta' l-atturi fejn dan ifisser li l-ġid li kien qiegħed jikseb l-attur Joseph Bianchi kien "underlying property of third parties", u għaldaqstant l-atturi m'għadhomx dritt iressqu din il-kawża. Jgħidu wkoll illi, fil-konfront tal-imħarrek Michael Arpa Belli, din il-kawża nfetħet għalxejn għaliex sid il-fond numru 16, Triq Ponsomby, Ir-Rabat (Għawdex) hija l-kumpannija imħarrka C. Stivala & Sons Limited u x-xogħlijiet mitluba għandhom isiru minnha; Illi l-ewwel stħarriġ li l-Qorti jidhrilha xieraq li jsir huwa dak marbut mal- eċċezzjoniji preliminari tal-imħarrkin. L-atturi mexxew kemm kontra s- soċjeta' C. Stivala & Sons Limited, kif ukoll kontra Michael Arpa Belli f'ismu proprju. L-atturi jgħidu25 illi lill-imħarrek Arpa Belli ħarrkuh f'ismu proprju peress illi l-applikazzjoni għall-iżvilupp fil-fond numru 16, Triq Ponsomby, Ir-Rabat (Għawdex) mal-Awtorita' ta' Malta dwar l-Ambjent u Ippjanar saret f'ismu. Minħabba f'hekk jgħidu li l-ġudizzju ma jkunx sħiħ kemm-il darba jitħalla barra mill-kawża; Illi għal dan l-argument, l-imħarrkin ippruvaw illi s-sid tal-fond numru 16, Triq Ponsomby, Ir-Rabat (Għawdex) hija l-kumpannija mħarrka waħedha. L-imħarrek Stivala xehed illi huwa ġie awtoriżżat biex japplika f'isem il-kumpannija mħarrka fuq delega mogħtija lilu permezz ta' riżoluzzjoni tal-Bord tad- Diretturi tal-istess kumpannija26; Illi l-Qorti tqis illi kopja tar-riżoluzzjoni li jsemmi l-imħarrek Stivala ma tirriżultax fl-atti, minkejja li qal li kellu jressaqha. Lanqas jirriżulta mill- applikazzjoni mal-Awtorita' ta' Malta dwar l-Ambjent u Ippjanar27 illi l- 24 Premessa 10 fir-Rikors Guramentat f'pag. 2 tal-process 25 Nota ta' Sottomissjonijiet, f'paġ. 111 tal-proċess 26 Pag. 85 tal-process 27 Dok. 21 ta' Diċembru, 2015 Nru. 154/13JRM 6 imħarrek Stivala applika f'isem il-kumpannija, għaliex l-applikazzjoni ssejjaħ lilu personali. Fl-istess applikazzjoni huwa iddikjara illi huwa s- sid assolut tas-sit muri fuq is-site plan annessa mal-applikazzjoni28; Illi, min-naħa l-oħra, il-Qorti rat li l-atturi ċedew l-atti tal-Mandat ta' Inibizzjoni qabel ma kisbu l-ħruġ tal-Mandat u dan ma kienx jagħmel sens li kieku tabilħaqq riedu li l-imħarrek ma jagħmel l-ebda xogħol milqut bit-talba tagħhom għall-ħruġ tal-istess mandat; Illi, madankollu, mill-provi dokumentali mressqa, joħroġ li l-imħarrek huwa uffiċjal tal-kumpannija mħarrka, u jekk inhu minnu li ma jidhirx li huwa għandu ġid mill-post bin-numru sittax (16) Triq Ponsomby, ma huwiex eskluż li, bħala direttur tal-kumpannija mħarrka, kien u hu mdaħħal fl-iżvilupp li għalih l-istess kumpannija talbet il-ħruġ tal- permessi għall-iżvilupp. Għalhekk, ma jistax jingħad li, fil-vesti tieghu ta' uffiċjal tal-istess kumpannija, l-imħarrek ma messux kien imħarrek huwa wkoll; Illi fid-dawl ta' dawn il-konsiderazzjonijiet, il-Qorti ma ssibx li l-eċċezzjoni mressqa mill-imħarrkin jistħoqqilha li tintlaqa'; tagħhom, u Illi ghal dak li jirrigwarda l-konsiderazzjonijiet tat-talbiet fil-mertu, il-Qorti trid tqis min huwa s-sid ta' l-arja tal-binja li nbniet mill-atturi f'parti mill- ġnien retropost għat-terran li ġiet mgħaqqda mal- kumplament tat-terran. L-atturi jistrieħu fuq il-preżunzjoni stabbilita fl- artikolu 323 tal-Kodiċi Ċivili. Dan jibnuh fuq il-fatt li l-ġnien li jagħmel mal-post tagħhom u li fih sar it-tisqif huwa ġid tagħhom biss u ta' ħadd aktar. Jgħidu illi hija tagħhom għaliex l-aċċess għal dan il-ġnien (u kif ukoll għall-bitħa li tħalliet wara li sar it-tkabbir tal-binja) huwa minn ġo ħwejjiġhom biss u li l-kumpanijia mħarrka għandha biss twieqi li jagħtu għal fuq dan il-ġnien bla ebda ħruġ minn bieb; Illi għalkemm huwa minnu li fi proprjetajiet ta' sidien differenti li jkunu fuq xulxin, id-drittijiet jistgħu jkunu diversi, xorta waħda jista' jingħad li din il- preżunzjoni għandha tiġi meqjusa bħala punt ta' tluq. Għaldaqstant biex titneħħa din il-preżunzjoni, trid tinġieb prova mod ieħor kif imiss; Illi d-diffikultajiet li nħolqu fit-tifsir tal-liġi fejn bini fuq ieħor ma jkunx tal- istess sidien ilhom żmien twil jiġbdu l-attenzjoni tal-Qrati. Dan jingħad għaliex filwaqt li, min-naħa, wieħed isib il-prinċipju tal-usque ad coelum 28 Dok "OM", parag. 52 tal-process 21 ta' Diċembru, 2015 Nru. 154/13JRM 7 kif muri fl-artikolu 323 tal-Kodiċi Ċivili, dan l-istess artikolu, min-naħa l- oħra, huwa limitat b'uħud mid-dispożizzjonijiet li jinsabu fil-liġi dwar servitu'29. B'żieda ma' dan, inħolqu diffikultajiet ta' interpretazzjoni akbar meta l-kwestjoni kienet tirrigwarda (bħal fil-każ tal-lum) bitħa interna li tkun tagħmel biss mal-post li jinsab fil-livell terran; Illi, minkejja li mhux dejjem tfisser b'dan il-mod30, hija l-fehma l-iżjed raġonevoli li meta ġid jinqasam f'sulari differenti ta' sidien differenti, l-arja ta' bitħa li tagħmel biss mal-post ta' isfel tinqasam ukoll sal-livell ta' kull sular: b'mod illi min, per eżempju, jiftaħ tieqa f'ħajt tas-sular li huwa tiegħu, jkun fetaħ dik it-tieqa fi ħwejġu stess. U lanqas b'daqshekk ma jkun qiegħed jikkostitwixxi servitu' fuq il-ġid ta' dawk is-sidien tas-sulari ta' taħtu31 (għalkemm jibqa' mħares kull jedd ta' introspezzjoni favur tas- sid tal-post ta' taħt)32. Iżda biex dan iseħħ, is-sid tal-post ta' fuq irid juri titolu xieraq għall-arja li tiġi quddiem ħwejġu33, u dan biex jirribatti l- preżunzjoni tal-liġi kif imfissra fl-artikolu 323 tal-Kap 16. Dan it-titolu ma jintweriex biss bil-fatt li huwa jgħix f'dak il-post, imma bi prova tajba biżżejjed li turi l-jedd; Illi meta l-atturi akkwistaw il-fond, issemma espressament illi l-fond kien sottopost għal dak ta' terzi. Ma hemmx dubju li l-atturi huma sidien tal- fond 17, Triq Ponsomby, Gżira u li minnu kien jagħmel parti l-ġnien. Għaldaqstant il-ġnien hija ġid tal-atturi biss. Għall-ġnien hemm dħul biss mill-post tal-atturi. Ma hemmx dubju lanqas illi l-fond tal-kumpannija mħarrka kien diġa' nbena meta ż-żewġ partijiet kisbu l-fondi rispettivi tagħhom fit-titolu. Lanqas ma hemm kwestjoni li meta nxtara l-post mill- kumpannija mħarrka, fuq wara tal-fond terran kien hemm il-ġnien, u li l- binja tal-kumpannija mħarrka ma kinetx toħroġ fuq il-ġnien u aktar 'il barra minn fejn kienet tasal il-binja ta' taħtha. Għaldaqstant, meta fi ssaqqfet parti mill-ġnien u ħwejjiġhom; il-bitħa mill-atturi din saret tħalliet Illi min-naħa tagħha, il-kumpannija mħarrka ma wrietx illi għandha titolu xieraq għall-arja li tiġi quddiem ħwejjigha, u dan biex jirribatti l- preżunzjoni tal-liġi kif imfissra fl-artikolu 323 tal-Kap. Dan it-titolu ma jintweriex biss bil-fatt li s-sid tal-post(ijiet) ta' fuq jgħix fih(om) iżda bi prova tajba biżżejjed li turi l-jedd. Għall-kuntrarju, il-fatt li l-post tal- kumpannija mħarrka għandu biss twieqi li jittawlu għal fuq il-ġid tal-atturi 29 Ara, per eżempju, art. 426 u 427 tal-Kap 16 30 Ara, per eżempju, App. Ċiv. 1.8.1966 fil-kawża fl-ismijiet Giovanni Phillips. et vs Francesco Cassar (mhix pubblikata) 31 Ara, per eżempju, App. Ċiv. 11.6.1971 fil-kawża fl-ismijiet Anġlu March et vs John Colejro (mhix pubblikata) 32 P.A. TM 30.10.2003 fil-kawża fl-ismijiet Maria Conċetta BarkerHammoud et vs Maġġur Peter Paul Galea Gatt et noe 33 App. Ċiv. 5.10.1998 fil-kawża fl-ismijiet Camilleri De Marco vs Rodrigues Fernandes (Kollez. 21 ta' Diċembru, 2015 Nru. 154/13JRM 8 jixhed li l-post tal-kumpannija jgawdi servitu' u għaldaqstant huwa fond dominanti fuq il-fond serventi tal-atturi. Iżda din il-qagħda legali tixhed ukoll li, ladarba ħadd ma jista' jkollu servitu fuq ħwejġu stess, is-saqaf tal-binja tal-atturi fejn qabel kien hemm il-ġardina turi li baqgħet ġid tal- atturi u żvilupp fuqha jista' jsir biss bi ftehim magħhom u bir-rieda tagħhom34; Illi fil-kuntratt tal-akkwist tal-fond tat-23 ta' Lulju, 201235 mill-kumpannijia mħarrka jissemma li d-drains u s-sistema tad-dranaġġ hija komuni ma' dawk tal-post ta' taħt (jiġifieri dak tal-atturi), filwaqt illi f'dak tas-7 ta' Frar, 201136, jingħad ukoll illi parti mill-fond huwa fuq dak ta' terzi37. Referenza specifika għall-ġnien jew xi jeddijiet marbuta magħhom ma ssirx lanqas f'ebda wieħed miż-żewġ kuntratti ta' xiri-u-bejgħ li bihom il- kumpannija mħarrka kisbet it-titolu tagħha; Illi l-kumpannija mħarrka tgħid illi l-atturi ma ġabux prova permezz ta' riċerki biex isostnu l-pretensjoni tagħhom. Fuq dan il-punt, il-Qorti taħsibha mod ieħor għaliex huwa biżżejjed għall-atturi illi jistrieħu fuq il- preżunzjoni li toħroġ mid-dispożizzjoni fl-artikolu 323 tal-Kodiċi Ċivili, u kien jispetta lill-imħarrkin illi jġibu prova biex iwaqqgħu din il-preżunzjoni, ħaġa li naqsu li jagħmlu. Mhux hekk biss, iżda l-kuntratti li bihom il- kumpannija mħarrka kisbet il-ġid tagħha ma jagħmlu xejn biex iwaqqgħu l-preżunzjoni ta' dritt favur l-atturi; Illi dan kollu jwassal għall-fehma li filwaqt li l-atturi kellhom kull jedd li jibnu fil-ġnien tal-post tagħhom, l-arja fuq l-istess binja li tiġi għaldaqstant quddiem il-ġid tal-kumpannija mħarrka, hija tal-atturi wkoll. Ladarba dan huwa hekk, l-imħarrkin ma jistgħux itellgħu bini f'dik l-arja jekk mhux bi qbil mal-atturi; Illi għal dawn ir-raġunijiet, il-Qorti qiegħda taqta' u tiddeċiedi l-kawża billi: Tiċħad l-eċċezzjoni preliminari tal-imħarrek Michael Arpa Belli bħala mhix mistħoqqa fid-dritt; Tilqa' l-ewwel talba attriċi billi ssib illi l-arja tal-binja fil-ġnien li jiġi fuq in-naħa ta' wara tal-fond terran numru 17, Triq Ponsomby, Ir-Rabat (Għawdex) hija ġid tal-atturi; 34 Ara art. 321 tal-Kap 16 35 Dok. 97 tal-process 36 Dok. 89 tal-process 37 Presumibilment it-'terzi' li jissemmew f'dan l-att huma l-atturi għaliex huma kienu xtraw qabel l-kumpannija mħarrka, filwaqt illi t-'terz' l-ieħor li jissemma fil-kuntratt huwa ċertu Antonio Bongailas. 21 ta' Diċembru, 2015 Tilqa' t-tieni talba attriċi u ssib illi x-xogħlijiet approvati bil-ħruġ tal- permess numru P.A. 00899/12 li l-kumpannija mħarrka talbet li jsiru fuq l-imsemmija arja tal-binja huma għaldaqstant abbużivi u jiksru l-liġi, safejn dawn ix-xogħlijiet jaqbżu 'l barra mill-binja li hemm illum; Tilqa' t-tielet talba attriċi u żżomm lill-imħarrkin milli b'xi mod itellgħu xi għamla ta' xogħol ta' bini li bih huma jieħdu mill-arja msemmija proprjeta' tal-atturi; u Tordna li l-imħarrkin flimkien u solidalment bejniethom iħallsu l-ispejjeż tal-kawża, flimkien mal-ispejjeż marbuta mal-Mandat ta' Inibizzjoni Numru 1713/2012 dekretat fis-26 ta' Novembru, 2012. Moqrija Sheldon. Joseph R. Colejro LL.D., Ix-Xewkija 21 ta' Diċembru, 2015 Carmen Castillo Deputat Registratur 21 ta' Diċembru, 2015 21 ta' Diċembru, 2015